|  |
| --- |
| 24. SJEDNICA GRADSKOG VIJEĆA GRADA POŽEGE  TOČKA 19. DNEVNOG REDA  PRIJEDLOG ODLUKE  O IZMJENI I DOPUNI ODLUKE O RASPOLAGANJU I UPRAVLJANJU ZEMLJIŠTEM U VLASNIŠTVU GRADA POŽEGE  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege i / ili pročelnica Upravnog odjela za imovinsko-pravne poslove  prosinac 2023. |

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 024-02/23-03/28

URBROJ: 2177-1-01/01-23-1

Požega, 27. studenog 2023.

GRADSKOM VIJEĆU GRADA POŽEGE

PREDMET: Prijedlog Odluke o izmjeni i dopuni Odluke o raspolaganju i upravljanju zemljištem u vlasništvu Grada Požege

- dostavlja se

Na osnovu članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege broj: 9/13., 19/13., 5/14., 19/14., 7/18. - pročišćeni tekst, 2/20. 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o izmjeni i dopuni Odluke o raspolaganju i upravljanju zemljištem u vlasništvu Grada Požege.

Pravna osnova za ovaj Prijedlog Odluke je u članku 35. stavku 1. točki 2. i članku 48. stavku 3. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članku 39. stavku 1. podstavku 8. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege
2. Prijedlog Odluke o izmjeni i dopuni Odluke o raspolaganju i upravljanju zemljištem u vlasništvu Grada Požege
3. Odluka o raspolaganju i upravljanju zemljištem u vlasništvu Grada Požege(Službene novine Grada Požege, broj: 5/15.)

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 024-02/23-03/28

URBROJ: 2177-1-01/01-23-2

Požega, 27. studenog 2023.

Na temelju članka 44. stavka 1. i članka 48. stavka 1. točke 1. Zakona o Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 27. studenog 2023. godine, donosi sljedeći

Z A K L J U Č A K

I.

Utvrđuje se prijedlog Odluke o izmjeni i dopuni Odluke o raspolaganju i upravljanju zemljištem u vlasništvu Grada Požege kao u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradsko vijeće

KLASA: 024-02/23-03/23

URBROJ: 2177-1-02/01-23-3

Požega, \_\_\_. prosinca 2023.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 3. i 8. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 24. sjednici, održanoj dana, \_\_. prosinca 2023. godine, donosi

O D L U K U

o izmjeni i dopuni Odluke o raspolaganju i upravljanju zemljištem u vlasništvu Grada Požege

Članak 1.

Ovom Odlukom mijenja se i dopunjuje Odluka o raspolaganju i upravljanju zemljištem u vlasništvu Grada Požege (Službene novine Grada Požege, broj: 5/15.) (u nastavku teksta: Odluka).

Članak 2.

Članak 7. Odluke mijenja se i glasi:

„Cijena zemljišta iz članka 6. ove Odluke plaća se odjednom ili obročno. Odluku o obročnoj otplati kupoprodajne cijene donosi Gradonačelnik, s tim da se obročna otplata može odobriti za razdoblje koje ne može biti duže od 12 mjeseci.“

Članak 3.

U članku 9. Odluke, u stavku 2. iza riječi: „pisanih ponuda“ dodaju se riječi: „ili licitacijom (usmenim javnim nadmetanjem).“

Članak 5.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o izmjeni i dopuni Odluke o raspolaganju i upravljanju zemljištem

u vlasništvu Grada Požege

I. PRAVNA OSNOVA

Pravna osnova za ovaj Prijedlog Odluke je:

1) u odredbi članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), kojim su propisane ovlasti predstavničkog tijela, te članka 48. stavka 2. i 3. istog Zakona

2) u odredbi članka 35. stavka 2. i članka 391. Zakona o vlasništvu i drugim stvarnim pravima (Narodne novine, broj: 91/96.,68/98., 137/99., 22/00., 73/00., 129/00., 114/01., 79/06., 141/06., 38/09., 153/09., 143/12., 152/14., 81/15.- pročišćeni tekst i 94/17.- ispravak)

4) članka 39. stavka 1. podstavka 8. Statuta Grada Požege (Službene novine Grada Požege, broj: 2/21. i 11/22.).

II. RAZLOG ZA DONOŠENJE ODLUKE

Gradsko vijeće Grada Požege je na svojoj 15. sjednici, održanoj dana 13. travnja 2015. godine donijelo Odluku o raspolaganju i upravljanju zemljištem u vlasništvu Grada Požege. Predmetna Odluka je objavljena u Službenim novinama Grada Požege, broj: 5/15.

Ovom Odlukom mijenja se postupak provođenja javnog natječaja na način da se postupak prodaje zemljišta u vlasništvu Grada Požege može provoditi ili dostavom zatvorenih pisanih ponuda ili se postupak može provoditi putem javne licitacije (javnog nadmetanja). Odluka koja je sada na snazi i koja se ovim prijedlogom sada mijenja predviđala je samo postupak prodaje putem zatvorenih pisanih ponuda bez mogućnosti provođenja licitacije.

Također, mijenjaju se odredbe o obročnoj otplati kupoprodajne cijene na način da se obročna otplata može odobriti za razdoblje najduže do 12 mjeseci. Prema ranijoj Odluci koja je sada na snazi bio je određen najmanji mjesečni obrok kod plaćanja kupoprodajne cijene te je bila omogućena obročna otplata cijene do 36 mjeseci (tri godine). Ovim prijedlogom, sukladno Zakonu o proračunu, obročna otplata kupoprodajne cijene može se odobriti za razdoblje koje ne može biti duže od 12 mjeseci.